NORAKSTS

|  |  |
| --- | --- |
| 24.02.2022. | Nr.3/14 |

**ILGTERMIŅA AIZŅĒMUMA ŅEMŠANA INTERREG LATVIJAS-LIETUVAS SADARBĪBAS PROJEKTA “KOPĪGA PĀRROBEŽU TŪRISMA PIEDĀVĀJUMS “SAULES CEĻŠ” IZVEIDE (SUN ROUTE)” ĪSTENOŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 1. punktu un Ministru kabineta 2019. gada 10. decembra noteikumiem Nr. 590 ”Noteikumi par pašvaldību aizņēmumiem un galvojumiem”, Jelgavas pilsētas Attīstības programmas 2014.-2020. gadam Investīciju plāna Rīcībpolitikas R3 “Atpazīstams un konkurētspējīgs piedāvājums kultūras, tūrisma un sporta jomās” 3.4.2.5. punktu “Saules ceļš” un saskaņā ar 2020. gada 1. jūlijā starp Vides aizsardzības un reģionālās attīstības ministriju un Jelgavas pilsētas pašvaldību noslēgto finansējuma līgumu (Subsidy Contract) par projekta “Kopīga pārrobežu tūrisma piedāvājuma “Saules ceļš” (SUN ROUTE) izveide” īstenošanu, Nr. LLI-464,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu Interreg Latvijas-Lietuvas sadarbības projekta “Kopīga pārrobežu tūrisma piedāvājuma “Saules ceļš” (SUN ROUTE) izveide” īstenošanai 207 256,00 *euro* (divi simti septiņi tūkstoši divi simti piecdesmit seši *euro* 00 *centi*) uz 10 gadiem ar atlikto pamatsummas maksājumu uz 3 gadiem.
2. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī